Angels Aréna

Športová hala Stará jazdiareň (bývalá Angels Aréna alebo Stará športová hala, v minulosti aj Infinity Aréna), je multifunkčná športová hala v Košiciach, v mestskej časti Staré Mesto.

História 
Bola postavená ako posledná súčasť košického kasárenského komplexu. V čase svojho vzniku, v roku 1903, hala slúžila najmä ako objekt jazdiarní delostreleckých kasární. V roku 1950 túto nevyužitú jazdiareň prebudovali na športovú halu s hracou plochou. Tribúny mali vtedy kapacitu 2 500 divákov. Na južnej strane haly v roku 1962 pristavali administratívnu budovu telovýchovných orgánov. Prvotne niesla názov Stará športová hala (zaužívaný do dnes), neskôr Infinity Aréna, od roku 2015 už Angels Aréna a po rekonštrukcií z roku 2023 nesie názov Športová hala Stará jazdiareň. Pôvodný klub Good Angels Košice (dnes Young Angels Košice), v hale sídlil od 1. augusta 2015.

Komplexná rekonštruckia Angels Arény mala začať v prvom polroku 2021. Mala trvať 12 mesiacov a na rekonštrukciu bolo vyčlenených 1,4 milióna eur. Rokonštrukcia bola spustená vo februári 2022 a komplexná obnova bude nakoniec stáť 2,64 milióna eur. Rekonštrukcia trvala 16 mesiacov Kapacita haly je 846 miest na sedenie.

Využitie 
Aréna bola domovským stánkom basketbalistiek Young Angels Košice a od súťažného ročníka 2015/2016 v nej hrávali aj basketbalisti z klubu KB Košice. Štadión taktiež hostil majstrovstvá Slovenska v kulturistike mužov a podujatie K1 Empress ligy. Okrem športových podujatí sa v hale pravidelne organizujú aj kultúrne a spoločenské akcie.

Referencie

Iné projekty

Externé odkazy 

 Oficiálna stránka štadiónu
 Oficiálna stránka Young Angels Košice

Šport v Košiciach
Stavby v Košiciach
Basketbal na Slovensku
Angels Aréna
Architektúra z 1903
Košice - Staré Mesto